###### JELGAVAS PILSĒTAS PAŠVALDĪBAS 2017.GADA 27.APRĪĻA

###### SAISTOŠO NOTEIKUMU Nr.17-14

###### “GROZĪJUMI JELGAVAS PILSĒTAS PAŠVALDĪBAS 2015.GADA 29.JANVĀRA SAISTOŠAJOS NOTEIKUMOS NR.15-2

###### „ATVIEGLOJUMU PIEŠĶIRŠANA NEKUSTAMĀ ĪPAŠUMA NODOKĻA MAKSĀTĀJIEM JELGAVAS PILSĒTĀ””PASKAIDROJUMA RAKSTS

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Likuma „Par nekustamā īpašumi nodokli” (turpmāk – Likums) 5.panta trešā daļa paredz, ka pašvaldība var izdot saistošus noteikumus, kuros paredzēti atvieglojumi atsevišķām nekustamā īpašuma nodokļa maksātāju kategorijām.  Saistošo noteikumu grozījumos tiek paredzēts, ka nekustamā īpašuma nodokļa atvieglojums 2017.gadā tiek piešķirts personu nekustamajam īpašumam, kura lietošanas veids ir dzīvošana ( turpmāk- Objekts), un kuram saskaņā ar Jelgavas pilsētas pašvaldības 2016.gada 22.septembra saistošo noteikumu Nr. 16-19 “Nekustamā īpašuma nodokļa piemērošana Jelgavas pilsētas administratīvajā teritorijā” 2.1. un 2.2.apakšpunktu ir piemērota nekustamā īpašuma nodokļa likme 1,5% apmērā no Objekta kadastrālās vērtības, ja minētajā Objektā dzīvesvieta deklarēta vismaz vienai personai:  līdz 2017.gada 1.jūnijam – 70 % apmērā;  līdz 2017.gada 1.novembrim – 50 % apmērā.  Atvieglojums juridiskām personām tiks piešķirts, ja objekta īres tiesības reģistrētas zemesgrāmatā. |
| 2. Projekta nepieciešamības pamatojums | Ar Saistošo noteikumu grozījumiem tiks mazināts nekustamā īpašuma nodokļa nomaksas slogs tām personām par Objektiem, kuriem 2017.gadam ir piemērota nekustamā īpašuma nodokļa likme 1,5% apmērā no Objekta kadastrālās vērtības, jo uz 2017.gada 1.janvāri plkst. 0.00 tajā nebija deklarēta dzīvesvieta neviena persona, bet kuros personas ir deklarējušas savu dzīvesvietu pēc 2017.gada 1.janvāra. |
| 3. Informācija par plānoto projekta ietekmi uz pašvaldības budžetu | Saistošo noteikumu izpildei nav nepieciešams veidot jaunas institūcijas vai paplašināt esošo institūciju kompetenci vai veidot jaunas amata vietas.  Saistošo noteikumu īstenošanas rezultātā indikatīvi aprēķinātā ietekme uz pašvaldības budžetu ir - 69000 *euro.* |
| 4. Informācija par projekta ietekmi uz uzņēmējdarbības vidi pašvaldības teritorijā | Neietekmē |
| 5. Informācija par projekta ietekmi uz administratīvajām procedūrām | Personai nekustamā īpašuma nodokļa atvieglojuma saņemšanai pašvaldībā ir jāiesniedz iesniegums. |
| 6. Informācija par konsultācijām ar privātpersonām | Ir notikušas konsultācijas ar nekustamā īpašuma nodokļa maksātājiem |

Jelgavas pilsētas domes priekšsēdētājs A.Rāviņš